ປະທານາທິບໍດີ Assad ແຫ່ງຊີເຣຍ ໃຊ້ແກັສພິດເຄມີ ໂຈມຕີ
ກຸ່ມສີ້ງຊອມສິດທິມະນຸດ ກ່າວຫາວ່າ ​ປະທານາທິບໍດີ Basha al-Assad ແຫ່ງຊີເຣຍ ນຳໃຊ້ແກັສເຄມີ ຖີ້ມລົງໃສ່ໝູ່ບ້ານພົນລະເຮືອນ.
ກຸ່ມສີ້ງຊອມສິດທິມະນຸດກຸ່ມນຶ່ງ ກ່າວຫາ ລັດຖະບານ ປະທານາ ທິບໍດີ Basha al-Assad ວ່າ ອອກປະຕິບັດການໂຈມຕ່ີໃໝ່ໆທີ່ ໃຊ້ແກັສພິດ chlorine ລະບົບສີ້ງຊອມສິດທິມະນຸດ ຊີເຣຍ ກ່າວວ່າ ນຶ່ງຄົນໄດ້ເສຍຊີວິດ ແລະກວ່າ 60 ຄົນໄດ້ຮັບບາດເຈັບໃນວັນພະຫັດວານນີ້ ເວລາ ເຮືອນບິນ ເຮລີຄອບເຕີ ລັດຖະບານ ໄດ້ຖີ້ມຖັງລະເບີດແກັສລົງ ໃສ່ຢ່າງໜ້ອຍສາມແຫ່ງ ກຸ່ມສີ້ງຊອມສິດທິມະນຸດ ກ່າວຜ່ານທາງ Twitter ເຖິງການໂຈມ ຕີທີ່ເກີດຂື້ນຢູ່ ສາມໝູ່ບ້ານ ທາງພາກຕາເວັນຕົກສຽງເໜືອ ຂອງ ຊີເຣຍ al-Janoudiyah Kansafra ແລະ Hizareen ບ່ອນທີ່ລະເບີດໄດ້ຕົກລົງໃສ່ໂຮງໝໍແຫ່ງນຶ່ງ ປະທານາທິບໍດີ Assad ຖືກກ່າວຫາຊຳ້ແລ້ວຊຳ້ອີກ ຕໍ່ການໃຊ້ອາວຸດເຄມີ ໃສ່ພວກພົນ ລະເຮືອນ ແລະພວກນັກລົບ ທີ່ພະຍາຍາມໂຄ່ນລົ້ມລັດຖະບານຂອງທ່ານ ຫລັງຈາກການໂຈມຕີ ໃຊ້ແກັສຜິດ sarin ທີ່ຮ້າຍແຮງໃສ່ເຂດຍຶດຄອງຂອງພວກກະບົດ ໃນທ້າຍປີ 2013 ທ່ານ Assad ໄດ້ເຫັນດີກັບການຍົກເລີກການໃຊ້ສາງອາວຸດເຄມີ ຕ່າງໆ ແລະທຳລາຍການສະສົມຂອງຕົນ ແຕ່ວ່າ ແກັສ chlorine ບໍ່ໄດ້ຮວມຢູ່ນຳ ອັນເປັນພາກສ່ວນອາວຸດເຄມີ ທີ່ຈະລົບລ້າງ ຍ້ອນວ່າມັນຖືກນຳໃຊ້ທາງດ້ານ ພົນລະເຮືອນເຊັ່ນກັນ